Bemærkninger 



til 



Baadfiskeriet paa Færøerne for Aaret igii. 



(Uddrag af Købmændenes Bemærkninger paa de indkomne Skemaer.) 



Norderøerne: Vejret har i Aarets Løb været normalt. I Jannar, Februar 

 og December Maaned hindredes Fiskeriet af hyppige Storme. 



Prisen har i Aarets Løb været jævn god, 4,5 og 6 Øre for henholdsvis 

 lille og stor Torsk. 



Grunden til, at Fangsten ikke har været større, maa søges i, at næsten 

 hele det unge Mandskab er borte fra Bygderne om Sommeren, idet det i Marts 

 Maaned gaar paa Fiskeri med Kuttere, og det hjemmeværende Mandskab er op- 

 taget af Arbejde ved Landbruget. 



Strøniø: I Januar og Februar var Fiskeriet hindret af daarligt Vejr og 

 Brænding. 



I Marts gik det unge Mandskab paa Fiskeri med Kutterne, samtidig var 

 Øerne hjemsøgt af en Influenzaepidemi, saa Deltagelsen i det store Fiskeri, der 

 fandt Sted Syd for Vaagø, blev kun ringe. 



I Juni var Fangsten ret god, men i Juli gik en stor Del af de hjemme- 

 værende Fiskere til Island. 



I Aarets sidste Maaneder var Fiskeriet normalt. 



Vaagø: I Maanederne Januar, Februar og December har Vejret forhindret 

 Baadene i at gaa paa Fiskeri. 



I Marts og April var Fiskeriet særdeles godt paa Grund af det gode Vejr 

 i denne Periode. 



Motorbaadene ere kun blevne anvendte til Fiskeri i Marts og April. Om 

 Vinteren oplægges Baadene i Sørvaag og Vestmanhavn, da det er forbundet med 

 stor Risiko at lade dem ligge fortøjede ved Midvaag. 



Det er derfor hovedsagelig Robaade, der anvendes til Fiskeri i Vinter- 

 maanederne i Farvandet omkring Vaagø, hvor Fangsten ofte er særdeles god paa 

 denne A årstid. 



I Sommermaanederne har Fiskeriet været ringe, da Mandskabet var om 

 Bord i Kutterne. 



